**Pirkimo sutartis [CPO pirkimo numeris]**

(kurioje numatyta užsakovo pareiga nupirkti nustatytą prekės kiekį)

[UŽSAKOVO pavadinimas],

atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė ir pareigos)

(toliau – UŽSAKOVAS), ir

[TIEKĖJO pavadinimas],

atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė ir pareigos)

(toliau – TIEKĖJAS),

toliau kartu vadinami Šalimis, o kiekvienas atskirai – Šalimi, vadovaudamiesi dinaminės pirkimo sistemos Nr. [.......] pagrindu įvykusiu elektros energijos konkrečiu pirkimu Nr. [........] (toliau – Konkretus pirkimas), sudarome šią sutartį (toliau – Pirkimo sutartis):

# I. BENDROSIOS NUOSTATOS

## 1. Pirkimo sutartyje naudojamos sąvokos:

## 1.1. CPO LT – viešoji įstaiga CPO LT, atliekanti perkančiosioms organizacijoms skirtų prekių, paslaugų ar darbų pirkimo procedūras.

## 1.2. Elektroninis katalogas –CPO LT administruojama informacinė sistema, kurioje, sukurtos dinaminės pirkimo sistemos pagrindu, atliekami konkretūs pirkimai. Interneto svetainės adresas: <https://www.cpo.lt>.

## 1.3. Prekė – TIEKĖJO pagal Pirkimo sutartį tiekiama prekė (elektros energija), atitinkanti Pirkimo sutarties priede nustatytus reikalavimus.

1.4. Pirkimo sutarties kainodara – Pirkimo sutarties kainos apskaičiavimo būdas pagal Kainodaros taisyklių nustatymo metodiką, patvirtiną Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“.

1.5. Prekės įkainis – Prekės mato vieneto (elektros energijos kilovatvalandės (kWh)) kaina.

1.6. Pradinės Pirkimo sutarties vertė – Pirkimo sutarties priede nurodyta vertė, lygi Tiekėjo pasiūlymo kainai, kuri yra lygi Pirkimo sutarties priedo 1 lentelės 4 stulpelyje nurodyto (-ų) Prekės kiekio (-ių) ir TIEKĖJO pasiūlytos (-ų) šiam (-iems) kiekiui (-iams) Prekės kainos (-ų), sandaugai (sandaugų sumai) (įskaitant akcizą) be PVM.

1.7. Sąskaita – už laiku pristatytą ir Pirkėjo priimtą Prekę TIEKĖJO išrašoma ir UŽSAKOVUI tik elektroniniu būdu pateikiama apmokėti PVM sąskaita faktūra, kita sąskaita faktūra ir (arba) mokėjimo dokumentas (jeigu TIEKĖJAS nėra PVM mokėtojas).

1.8. Objektas – UŽSAKOVUI nuosavybės teise priklausantis ar kitais teisėtais pagrindais valdomas objektas, į kurį Pirkimo sutarties pagrindu TIEKĖJAS tiekia elektros energiją. Objektas (-ai) nurodyti Pirkimo sutarties priede.

1.9. Tarifas–patiektos elektros energijos kaina, kurią sudaro viena ar kelios energijos, galios, patikimumo kategorijos, pastoviosios dedamosios.

1.10. Atsinaujinančių išteklių energija – energija iš atsinaujinančių neiškastinių išteklių: vėjo, saulės energija, aeroterminiai, geoterminiai, hidroterminiai ištekliai ir vandenynų energija, hidroenergija, biomasė, biodujos, įskaitant sąvartynų ir nuotekų perdirbimo įrenginių dujas, taip pat kitų atsinaujinančių neiškastinių išteklių, kurių panaudojimas technologiškai yra galimas dabar arba bus galimas ateityje, energija.

1.11. Gaminantis vartotojas - energiją iš atsinaujinančių išteklių gaminantis UŽSAKOVAS.

# II. PIRKIMO SUTARTIES DALYKAS

## 2.1. Pirkimo sutartimi TIEKĖJAS įsipareigoja Sutartyje nurodytomis sąlygomis ir tvarka parduoti ir patiekti UŽSAKOVUI Prekę į UŽSAKOVO Pirkimo sutarties priede nurodytą (-us) objektą (-us), o UŽSAKOVAS už įsigytą ir priimtą Prekę įsipareigoja sumokėti TIEKĖJUI Pirkimo sutartyje nustatytomis sąlygomis ir tvarka.

2.2. Pirkimo sutarties dalyku nėra elektros energijos perdavimo, skirstymo, ar kitų su tuo susijusių paslaugų teikimas ir (ar) reaktyvinės elektros energijos pirkimas.

# III. ŠALIŲ TEISĖS IR PAREIGOS

## 3.1. TIEKĖJAS įsipareigoja:

## 3.1.1. užtikrinti Pirkimo sutarties priede nurodyto maksimalaus Prekės kiekio, būtino UŽSAKOVO poreikiams patenkinti, tiekimą visą Pirkimo sutarties galiojimo laikotarpį. Šiame Pirkimo sutarties punkte nurodyto TIEKĖJO įsipareigojimo nevykdymas laikomas **esminiu Pirkimo sutarties pažeidimu**;

## 3.1.2. užtikrinti Prekės balansavimo paslaugos atlikimą ir Prekės kokybės atitikimą Pirkimo sutarties bei kokybės standartų, kitų energijos kokybę reglamentuojančių norminių dokumentų nustatytiems reikalavimams. TIEKĖJAS nėra atsakingas už Prekės kokybę tik ta apimtimi, kiek Lietuvos Respublikoje galiojantys teisės aktai nustato kitų asmenų, įskaitant skirstomųjų ir/ar perdavimo tinklų operatoriaus ir rinkos operatoriaus atsakomybę;

## 3.1.3. nedelsdamas raštu informuoti UŽSAKOVĄ apie bet kokias aplinkybes, kurios trukdo ar gali sutrukdyti TIEKĖJUI tiekti Prekę;

## 3.1.4. be raštiško UŽSAKOVO sutikimo neperduoti tretiesiems asmenims pagal Pirkimo sutartį prisiimtų įsipareigojimų ir bet kokiu atveju atsakyti už visus Pirkimo sutartimi prisiimtus įsipareigojimus, nepaisant to, ar Pirkimo sutarties vykdymui bus pasitelkiami tretieji asmenys;

3.1.5. tiekiant Prekę laikytis Lietuvos Respublikos įstatymų ir kitų teisės aktų reikalavimų bei užtikrinti, kad TIEKĖJO pasitelktas subtiekėjas (-ai) (jeigu pasitelkiamas) jų laikytųsi. TIEKĖJAS bet kokiu atveju atsako už visus pagal Pirkimo sutartį prisiimtus įsipareigojimus, nepaisant to, ar Pirkimo sutarties vykdymui bus pasitelkiami tretieji asmenys (subtiekėjai);

3.1.6. nekeisti Pirkimo sutartyje nurodyto subtiekėjo (-jų) (jeigu pasitelkiamas) be išankstinio raštiško UŽSAKOVO sutikimo;

3.1.7. užtikrinti, kad Pirkimo sutartį vykdys tik teisę verstis atitinkama veikla turintys asmenys, neatsižvelgiant į tai, ar TIEKĖJO kvalifikacija dėl teisės verstis atitinkama veikla buvo tikrinama arba tikrinama ne visa apimtimi.

3.1.71. mobilizacijos, karo, nepaprastosios padėties metu ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl Viešųjų pirkimų įstatymo 45 straipsnį 21 dalies 3 nuostatos taikymo, užtikrinti, kad pristatomų Prekių (jų sudėtinių dalių) kilmės šalis nėra iš valstybių ar teritorijų, nurodytų Viešųjų pirkimų įstatymo 45 straipsnį 21 dalies 3 punkte.

3.1.8. [užtikrinti, kad tiekiama Prekė būtų pagaminta iš Atsinaujinančių išteklių energijos ir ne vėliau kaip per 5 darbo dienas po Pirkimo sutarties pasirašymo pateikti UŽSAKOVUI tai patvirtinantį sertifikatą] (*taikoma UŽSAKOVUI nurodžius užsakyme kad perkama Prekė, pagaminta iš atsinaujinančių išteklių energijos*).

## 3.2. Tiekėjas įsipareigoja tinkamai vykdyti kitus įsipareigojimus, numatytus Pirkimo sutartyje ir Lietuvos Respublikoje galiojančiuose teisės aktuose.

## 3.3. TIEKĖJAS turi teisę:

## 3.3.1. gauti visą informaciją, reikalingą tinkamam Pirkimo sutarties vykdymui;

## 3.3.2. sutartinių įsipareigojimų vykdymui pasitelkti šiuos subtiekėjus: [nurodomi pasitelkiami subtiekėjai];

3.3.3. Pirkimo sutarties VIII skyriuje nustatytais atvejais ir tvarka pasitelkti naujus subtiekėjus ir/ar pakeisti Pirkimo sutartyje nurodytus subtiekėjus.

3.4. TIEKĖJAS turi ir kitas teises, numatytas Pirkimo sutartyje ir Lietuvos Respublikoje galiojančiuose teisės aktuose.

## 3.5. UŽSAKOVAS įsipareigoja:

## 3.5.1. sudaryti visas nuo UŽSAKOVO priklausančias būtinas sąlygas TIEKĖJUI tiekti Prekę Pirkimo sutartyje nustatyta tvarka;

## 3.5.2. už tinkamai patiektą Prekę laiku atsiskaityti su TIEKĖJU Pirkimo sutarties IV skyriuje nustatytomis sąlygomis ir tvarka. Šiame Pirkimo sutarties punkte nurodyto UŽSAKOVO įsipareigojimo nevykdymas laikomas **esminiu Pirkimo sutarties pažeidimu**;

3.5.3. per Pirkimo sutarties galiojimo terminą nupirkti Pirkimo sutarties priedo 1 lentelės 2 stulpelyje nurodytą kiekvieno Užsakovo pasirinkto Prekės tarifo bent vienos sudedamosios dalies minimalų Prekės kiekį;

3.6. UŽSAKOVAS įsipareigoja tinkamai vykdyti kitus įsipareigojimus, numatytus Pirkimo sutartyje ir Lietuvos Respublikoje galiojančiuose teisės aktuose.

## 3.7. UŽSAKOVAS turi teisę:

## 3.7.1. išbraukti Pirkimo sutarties priede nurodytą objektą ir (ar) TIEKĖJUI sutinkant įtraukti naują objektą, į kurį, esant techninėms galimybėms, gali būti tiekiama Prekė, nekeičiant Pirkimo sutarties priede nurodyto (-ų) Prekės tarifo (-ų) ir akcizo, tai įforminant abiejų Šalių rašytiniu susitarimu ir abiem Šalims Lietuvos Respublikos teisės aktų nustatyta tvarka informavus skirstomųjų ir/ar perdavimo tinklų operatorių apie objektą, į kurį nebebus tiekiama/bus pradėta tiekti Prekė.

3.7.2. prašyti Tiekėjo pateikti informaciją ir/ar dokumentus, kurie įrodytų Prekės (jos sudėtinių dalių) atitikimą Pirkimo sutarties 3.1.71 punkto reikalavimams.

3.7.3. nustačius, kad Prekės (jų sudėtinės dalys) neatitinka Pirkimo sutarties 3.1.71 punkto nuostatų, reikalauti Tiekėjo pakeisti Prekes į atitinkančias.

3.8. UŽSAKOVAS turi ir kitas teises, numatytas Pirkimo sutartyje ir Lietuvos Respublikoje galiojančiuose teisės aktuose.

3.9. Šalys įsipareigoja kiekviena atskirai teisės aktų nustatyta tvarka ir terminais informuoti skirstomųjų ir/ar perdavimo tinklų operatorių apie sudarytą Pirkimo sutartį, vykdyti reikalavimus, taikytinus nepriklausomam elektros energijos tiekėjui ir elektros energijos vartotojui, nustatytus Lietuvos Respublikos elektros energetikos įstatyme ir kituose elektros energijos tiekimą ir naudojimą reglamentuojančiuose teisės aktuose.

**IV. KAINA IR ATSISKAITYMO SĄLYGOS**

4.1. Pirkimo sutarčiai taikoma fiksuoto įkainio su peržiūra kainodara.

4.2 Prekės įkainis (-iai) yra nurodyti Pirkimo sutarties priede. Į Prekės įkainį yra įskaičiuoti visi mokesčiai (įskaitant akcizą ir PVM) ir visos rinkliavos bei TIEKĖJO išlaidos, reikalingos tinkamam Pirkimo sutarties įgyvendinimui.

## 4.3. UŽSAKOVAS įsipareigoja atsiskaityti su TIEKĖJU už per praėjusį kalendorinį mėnesį TIEKĖJO faktiškai patiektą Prekę pagal TIEKĖJO pateiktą sąskaitą iki einamojo mėnesio paskutinės dienos.

## 4.4. Mokėtina suma už per praėjusį kalendorinį mėnesį faktiškai patiektą Prekę pagal Pirkimo sutarties priede nurodytą (-us) Prekės tarifą (-us) apskaičiuojama Prekės įkainį (-ius) padauginus iš faktiškai patiekto Prekės kiekio (kWh).

## 4.5. TIEKĖJAS privalo UŽSAKOVUI pateikti sąskaitą, o esant UŽSAKOVO poreikiui, gavęs UŽSAKOVO raštu/elektroniniu paštu pateiktą prašymą, kartu pateikti ir sąskaitos išklotinę atskiriems objektams, į kuriuos tiekiama Prekė, iki einamojo mėnesio 10 (dešimtos) kalendorinės dienos. Jeigu UŽSAKOVAS iki einamojo mėnesio 10 (dešimtos) kalendorinės dienos negauna sąskaitos ir sąskaitos išklotinės atskiriems objektams (jeigu buvo prašoma pateikti sąskaitos išklotinę atskiriems objektams) už per praėjusį kalendorinį mėnesį patiektą Prekę, jis privalo apie tai informuoti TIEKĖJĄ.

## 4.6. Jei TIEKĖJAS vėluoja pateikti UŽSAKOVUI sąskaitą iki Pirkimo sutartyje nustatyto termino, UŽSAKOVAS turi teisę pavėluotų dienų skaičiumi pratęsti Pirkimo sutartyje nustatytą apmokėjimo terminą.

4.7. Prekės įkainis ir pradinės Pirkimo sutarties vertė keičiama pasikeitus taikomam akcizui ir PVM tarifui. Prekės įkainis turi būti perskaičiuojamas ne vėliau kaip iki sąskaitos pateikimo dienos. Perskaičiuojama tik ta pradinės Pirkimo sutarties vertės ir (ar) Prekės įkainio dalis, kuriai turėjo įtakos pasikeitęs akcizo dydis ir (ar) PVM tarifo dydis.

## 4.8. Prekės įkainiai dėl bendro kainų lygio ar kitų mokesčių kitimo nebus perskaičiuojami.

## *4.9.* Vykdant Pirkimo sutartį, sąskaitos teikiamos tik elektroniniu būdu. Pasikeitus teisės aktų nuostatoms dėl mokėjimo dokumentų pateikimo, atitinkamai taikomas tuo metu galiojantis teisinis reguliavimas. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos TIEKĖJO pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „E. sąskaita“ priemonėmis (pasiekiama adresu [www.esaskaita.eu](http://www.esaskaita.eu)).

## 4.10. Tiesioginio atsiskaitymo TIEKĖJO pasitelkiamiems subtiekėjams (jeigu pasitelkiami) galimybės įgyvendinamos šia tvarka:

## 4.10.1. Subtiekėjas, norėdamas, kad UŽSAKOVAS tiesiogiai atsiskaitytų su juo pateikia prašymą UŽSAKOVUI ir inicijuoja trišalės sutarties tarp jo, UŽSAKOVO ir TIEKĖJO sudarymą. Sutartis turi būti sudaryta ne vėliau kaip iki pirmojo UŽSAKOVO atsiskaitymo su subtiekėju. Šioje sutartyje nurodoma TIEKĖJO teisė prieštarauti nepagrįstiems mokėjimams, tiesioginio atsiskaitymo su subtiekėju tvarka, atsižvelgiant į pirkimo dokumentuose ir subtiekimo sutartyje nustatytus reikalavimus;

## 4.10.2. Subtiekėjas, prieš pateikdamas sąskaitą UŽSAKOVUI, turi ją suderinti su TIEKĖJU. Suderinimas laikomas tinkamu, kai subtiekėjo išrašytą sąskaitą raštu patvirtina atsakingas TIEKĖJO atstovas, kuris yra nurodytas trišalėje sutartyje. UŽSAKOVO atlikti mokėjimai subtiekėjui pagal jo pateiktas sąskaitas atitinkamai mažina sumą, kurią UŽSAKOVAS turi sumokėti TIEKĖJUI pagal Pirkimo sutarties sąlygas ir tvarką. TIEKĖJAS, išrašydamas ir pateikdamas sąskaitas UŽSAKOVUI, atitinkamai į jas neįtraukia subtiekėjo tiesiogiai UŽSAKOVUI pateiktų ir TIEKĖJO patvirtintų sąskaitų sumų;

## 4.10.3. Tiesioginis atsiskaitymas su subtiekėju neatleidžia TIEKĖJO nuo jo prisiimtų įsipareigojimų pagal sudarytą Pirkimo sutartį. Nepaisant nustatyto galimo tiesioginio atsiskaitymo su subtiekėju, TIEKĖJUI Pirkimo sutartimi numatytos teisės, pareigos ir kiti įsipareigojimai nepereina subtiekėjui;

## 4.10.4. Jei dėl tiesioginio atsiskaitymo su subtiekėju faktiškai nesutampa TIEKĖJO ir subtiekėjo nurodyti faktiniai Prekės kiekiai ir/ar mokėtinos sumos, rizika prieš UŽSAKOVĄ tenka TIEKĖJUI ir neatitikimai pašalinami TIEKĖJO sąskaita;

## 4.10.5. Atsiskaitymas su subtiekėju už per praėjusį kalendorinį mėnesį faktiškai patiektą UŽSAKOVUI Prekę, UŽSAKOVUI gavus tinkamą sąskaitą iki einamojo mėnesio 10 (dešimtos) kalendorinės dienos, atliekamas iki einamojo mėnesio paskutinės dienos. Jei tinkamą sąskaitą pateikti vėluojama, UŽSAKOVAS turi teisę pavėluotų dienų skaičiumi pratęsti nustatytą apmokėjimo terminą;

## 4.10.6. Atsiskaitymai su subtiekėju atliekami trišalėje sutartyje nustatyta tvarka, atsižvelgiant į Pirkimo sutartyje nustatytą kainodarą, neviršijant Pirkimo sutartyje nustatytų įkainių.

## *punktas taikomas, jei UŽSAKOVAS yra Gaminantis vartotojas:*

[4.11. Pasibaigus Pirkimo sutarties galiojimui, taip pat pasibaigus kaupimo laikotarpiui (nuo balandžio 1 d. iki kitų metų kovo 31 d.), Gaminančio vartotojo sukauptas į tinklus patiektas, bet nesuvartotas Prekės kiekis per 60 dienų nuo sutarties galiojimo pabaigos ar muo kaupimo laikotarpio pabaigos kompensuojamas taikant Elektros biržos Nord Pool Spot, AS Lietuvos kainų zonoje susidariusią paskutinę paskelbtą 1 kwh kalendorinių metų vidutinę kainą. Šalys gali susitarti kad pasibaigus kaupimo laikotarpiui Gaminančio vartotojo sukauptas į tinklus patiektas, bet nesuvartotas Prekės kiekis gali būti perkeliamas į kitą kaupimo laikotarpį, tokiu atveju šis kiekis nėra kompensuojamas.]

# V. ATSAKOMYBĖ

## 5.1. Šalys atsako už tai, kad Pirkimo sutarties sąlygos būtų tinkamai vykdomos. Šalių atsakomybė yra nustatoma pagal galiojančius Lietuvos Respublikos teisės aktus ir Pirkimo sutartį.

## 5.2. Šalys įsipareigoja tinkamai vykdyti Pirkimo sutartimi prisiimtus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą. Pirkimo sutartį netinkamai vykdanti Šalis privalo kitai Šaliai atlyginti visus dėl netinkamo sutarties vykdymo patirtus nuostolius.

## 5.3. TIEKĖJAS nėra atsakingas už vėlavimą pradėti tiekti Prekę pagal Pirkimo sutartį, jei šis vėlavimas yra kilęs dėl UŽSAKOVO tinkamai ir laiku nepateiktos teisingos informacijos TIEKĖJUI ar tretiesiems asmenims, kiek tai yra reikalinga tam, kad TIEKĖJAS galėtų tiekti Prekę UŽSAKOVUI.

## 5.4. UŽSAKOVUI neįvykdžius įsipareigojimo per Pirkimo sutarties galiojimo terminą nupirkti Pirkimo sutarties priedo 1 lentelės 2 stulpelyje nurodyto kiekvieno Užsakovo pasirinkto Prekės tarifo bent vienos sudedamosios dalies minimalaus Prekės kiekio, UŽSAKOVAS moka TIEKĖJUI 20 (dvidešimties) procentų dydžio baudą nuo sumos, kuri apskaičiuojama atitinkamą Prekės įkainį padauginus iš nenupirkto (-ų) Prekės tarifo (-ų) vienos sudedamosios dalies, pagal kurią Prekės nenupirkta mažiausiai, nenupirkto minimalaus Prekės kiekio, išskyrus jei Pirkimo sutartis nutraukiama dėl TIEKĖJO esminio Pirkimo sutarties pažeidimo, taip pat Pirkimo sutarties 3.7.1 ir 9.7 punktuose numatytais atvejais.

## 5.5. Jei ne dėl TIEKĖJO kaltės UŽSAKOVAS Pirkimo sutartyje nustatytais terminais nesumoka už tinkamai patiektą Prekę pagal pateiktą sąskaitą, TIEKĖJO reikalavimu UŽSAKOVAS įsipareigoja mokėti 0,04 (keturių šimtųjų) procento dydžio delspinigius, skaičiuojamus nuo laiku nesumokėtos sumos už kiekvieną uždelstą mokėti kalendorinę dieną.

## 5.6. Pirkimo sutarties nutraukimas nepanaikina teisės reikalauti sumokėti netesybas, numatytas Pirkimo sutartyje už sutartinių įsipareigojimų nevykdymą iki Pirkimo sutarties nutraukimo ir atlyginti nuostolius, patirtus dėl įsipareigojimų nevykdymo pagal Pirkimo sutartį.

## 5.7. Tuo atveju jei dėl TIEKĖJO kaltės Pirkimo sutarties galiojimo laikotarpiu UŽSAKOVAS bus priverstas elektros energiją pirkti iš kitų šaltinių bei mokėti už ją didesnę kainą, negu pagal Prekės įkainius, nustatytus Pirkimo sutartyje, TIEKĖJAS įsipareigoja UŽSAKOVUI atlyginti kainų tarp kito tiekėjo patiektos elektros energijos bei Pirkimo sutartyje nurodytos Prekės kainos susidariusį skirtumą, kuris apskaičiuojamas pagal kito tiekėjo pateiktus elektros energijos tiekimo dokumentus.

5.8. [TIEKĖJUI nevykdant Pirkimo sutarties 3.1.8 punkte nustatyti įsipareigoimo, TIEKĖJAS privalo sumokėti UŽSAKOVUI 5 (penkių) proc. Pradinės pirkimo sutarties vertės dydžio baudą] (*taikoma UŽSAKOVUI nurodžius užsakyme kad perkama Prekė, pagaminta iš atsinaujinančių išteklių energijos*).

# VI. NENUGALIMOS JĖGOS (FORCE MAJEURE) APLINKYBĖS

6.1. Nė viena Pirkimo sutarties Šalis nėra laikoma pažeidusia Pirkimo sutartį arba nevykdančia savo įsipareigojimų pagal Pirkimo sutartį, jei įsipareigojimus vykdyti jai trukdo nenugalimos jėgos (force majeure) aplinkybės, atsiradusios po Pirkimo sutarties įsigaliojimo dienos.

6.2. Jei kuri nors Pirkimo sutarties Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį.

6.3. Jei nenugalimos jėgos (force majeure) aplinkybės trunka ilgiau kaip 10 (dešimt) kalendorinių dienų, tuomet bet kuri Pirkimo sutarties Šalis turi teisę nutraukti Pirkimo sutartį įspėdama apie tai kitą Šalį prieš 5 (penkias) kalendorines dienas. Jei pasibaigus šiam 5 (penkių) dienų laikotarpiui nenugalimos jėgos (force majeure) aplinkybės vis dar yra, Pirkimo sutartis nutraukiama ir pagal Pirkimo sutarties sąlygas Šalys atleidžiamos nuo tolesnio Pirkimo sutarties vykdymo.

# VII. PIRKIMO SUTARČIAI TAIKYTINA TEISĖ IR GINČŲ SPRENDIMAS

## 7.1. Šalys susitaria, kad visi Pirkimo sutarties nereglamentuoti klausimai sprendžiami vadovaujantis Lietuvos Respublikos teise.

## 7.2. Visus UŽSAKOVO ir TIEKĖJO ginčus, kylančius iš Pirkimo sutarties ar su ja susijusius, Šalys sprendžia derybomis. Ginčo pradžia laikoma rašto, pateikto paštu, faksu ar asmeniškai Pirkimo sutarties Šalių Pirkimo sutartyje nurodytais adresais, kuriame išdėstoma ginčo esmė, įteikimo data.

## 7.3. Jei ginčo negalima išspręsti derybomis per maksimalų 20 (dvidešimties) darbo dienų laikotarpį nuo dienos, kai ginčas buvo pateiktas sprendimui, ginčas perduodamas spręsti Lietuvos Respublikos teismui.

**VIII. PIRKIMO SUTARTIES PAKEITIMAI**

## 8.1. Pirkimo sutartis jos galiojimo laikotarpiu, neatliekant naujos pirkimo procedūros, gali būti keičiama Pirkimo sutartyje ir Viešųjų pirkimų įstatyme nustatytais atvejais ir tvarka.

## joje nustatytomis sąlygomis ir tvarka:

## 8.1.1. Prekės įkainis (-iai) ir pradinė Pirkimo sutarties vertė gali būti keičiami Pirkimo sutarties IV skyriuje nustatytomis sąlygomis ir tvarka bei 8.1.4 punktu;

## 8.1.2. subtiekėjai gali būti keičiami/pasitelkiami nauji, vadovaujantis Pirkimo sutarties 8.2 punktu;

## 8.1.3. kitais Pirkimo sutartyje numatytais atvejais ir tvarka;

## 8.1.4. Viešųjų pirkimų įstatyme nustatytomis sąlygomis ir tvarka, jeigu sutarties sąlygų keitimas nenumatytas Pirkimoje sutartyje.

## 8.2. Pagrindinės sutarties vykdymo metu TIEKĖJAS gali keisti Pirkimo sutartyje nurodytus ir/ar pasitelkti naujus subtiekėjus. Keičiančiojo ar naujai pasitelkiamo subtiekėjo kvalifikacija turi būti pakankama Pirkimo sutarties užduoties įvykdymui, keičiantysis ir/ar naujai pasitelkiamas subtiekėjas turi neturėti pašalinimo pagrindų. Apie keičiamus ir/ar naujai pasitelkiamus subtiekėjus TIEK ĖJAS turi informuoti UŽSAKOVĄ raštu nurodant subtiekėjo keitimo priežastis ir gauti UŽSAKOVO rašytinį sutikimą.

## 8.3. UŽSAKOVUI nustačius viešuosius pirkimus reglamentuojančiuose teisės aktuose numatytus TIEKĖJO pasitelkto ar planuojamo pasitelkti subtiekėjo pašalinimo pagrindus, UŽSAKOVAS reikalauja TIEKĖJO per protingą terminą tokį subtiekėją pakeisti kitu.

## 8.4. Pirkimo sutarties pakeitimai įforminami atskiru rašytiniu Šalių sutarimu, kuris tampa neatskiriama Pirkimo sutarties dalimi.

# IX. PIRKIMO SUTARTIES GALIOJIMAS

## 9.1. Pirkimo sutartis įsigalioja ją pasirašius abiem Šalims. Prekė pagal Pirkimo sutartį pradedama tiekti nuo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (datą, kuri turi būti 1-oji kalendorinė mėnesio diena, nurodo UŽSAKOVAS). Ši data turi būti ne trumpesnė kaip 3 (trys) savaitės nuo dienos, kai Šalys Lietuvos Respublikos teisės aktų nustatyta tvarka pranešė skirstomųjų ir/ ar perdavimo tinklų operatoriui apie planuojamą Prekės tiekimą pagal Pirkimo sutartį.).

## 9.2. Pirkimo sutartis galioja, kol UŽSAKOVAS nuperka kiekvieno UŽSAKOVO pasirinkto Prekės tarifo bent vienos sudedamos dalies Prekės kiekį, nurodytą Pirkimo sutarties priedo 1 lentelės 4 stulpelyje, bet ne ilgiau nei [UŽSAKOVO pasirinkta Pirkimo sutarties galiojimo trukmė nuo 3 iki 24] mėnesius nuo Pirkimo sutarties įsigaliojimo dienos.

## 9.3. UŽSAKOVUI Pirkimo sutarties galiojimo metu nenupirkus Pirkimo sutarties priedo 1 lentelės 4 stulpelyje nurodyto bent vieno Užsakovo pasirinkto Prekės tarifo bent vienos sudedamosios dalies prekės kiekio, Pirkimo sutartis abipusiu rašytiniu Šalių sutarimu gali būti pratęsiama ne ilgesniems kaip 12 (dvylikos) mėnesių laikotarpiams, kol UŽSAKOVAS nuperka kiekvieno UŽSAKOVO pasirinkto Prekės tarifo bent vienos sudedamos dalies Prekės kiekius, nurodytus Pirkimo sutarties priedo 1 lentelės 4 stulpelyje. Bendra Pirkimo sutarties trukmė, įskaitant pratęsimus, negali būti ilgesnė nei 36 (trisdešimt šeši) mėnesiai, skaičiuojant nuo Pirkimo sutarties įsigaliojimo datos.

## 9.4. UŽSAKOVAS ir TIEKĖJAS turi teisę, raštu įspėjęs kitą Šalį ne mažiau kaip prieš 3 (tris) savaites, vienašališkai nutraukti Pirkimo sutartį dėl esminio jos pažeidimo. Užsakovas taip pat turi teisę šiame punkte nustatyta tvarka ir terminais raštu įspėjęs TIEKĖJĄ, vienašališkai nutraukti Pirkimo sutartį dėl bent vieno Pirkimo sutarties 3.1.2-3.1.5 punktuose numatyto TIEKĖJO įsipareigojimo nevykdymo. Nutraukus Pirkimo sutartį dėl TIEKĖJO esminio šios sutarties pažeidimo, UŽSAKOVAS, vadovaudamasis viešuosius pirkimus reglamentuojančių teisės aktų nustatyta tvarka, įtraukia TIEKĖJĄ į Nepatikimų tiekėjų sąrašą.

## 9.5. UŽSAKOVAS turi teisę vienašališkai ne mažiau kaip prieš 3 (tris) savaites informavęs Tiekėją, nutraukti Pirkimo sutartį ar sutartį, kuria keičiama Pirkimo sutartis, ir pareikalauti iš TIEKĖJO atlyginti UŽSAKOVO nuostolius, jeigu:

## 9.5.1. TIEKĖJUI iškeliama bankroto byla, jis likviduojamas ar sustabdoma jo veikla;

## 9.5.2. TIEKĖJAS nesilaiko šios sutarties 8.3 punkte nustatyto reikalavimo;

## 9.5.3. paaiškėjo, kad TIEKĖJAS, su kuriuo sudaryta Pirkimo sutartis, turėjo būti pašalintas iš pirkimo procedūros pagal Viešųjų pirkimų įstatymo 46 straipsnio 1 dalį;

## 9.5.4. paaiškėjo, kad su tiekėju neturėjo būti sudaryta Pirkimo sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES.

9.7. Pirkimo sutartis gali būti nutraukta abipusiu rašytiniu Šalių sutarimu (išskyrus esant esminiam Pirkimo sutarties pažeidimui).

9.8. Pirkimo sutarties vykdymo metu Prekės gali būti keičiamos, Užsakovui pareikalavus, kad Prekės atitiktų Pirkimo sutarties 3.1.71 reikalavimus

9.9. Užsakovas turi teisę vienašališkai nutraukti Pirkimo sutartį kitais, Viešųjų pirkimų įstatyme nustatytais, pagrindais.

**X. BAIGIAMOSIOS NUOSTATOS**

10.1 Pirkimo sutartis yra elektroniniu būdu suformuota CPO LT Elektroniniame kataloge remiantis standartine Pirkimo sutarties forma be pakeitimų, išskyrus įterptą informaciją, kuri buvo Elektroniniame kataloge pateikta UŽSAKOVO ir TIEKĖJO.

10.2. Pirkimo sutartis negali būti sudaroma ir vykdoma, jei ji buvo suformuota ne Elektroniniame kataloge.

10.3. Pirkimo sutarties priedas yra neatskiriama Pirkimo sutarties dalis.

10.4. Pirkimo sutartis yra vieša. Šalys laiko paslaptyje savo kontrahento darbo veiklos principus ir metodus, kuriuos sužinojo vykdant Pirkimo sutartį, išskyrus atvejus, kai ši informacija yra vieša arba turi būti atskleista įstatymų numatytais atvejais.

10.5. Šalys viena kitai patvirtinta, kad vykdydamos Pirkimo sutartį ir jos pagrindu prisiimtus įsipareigojimus, laikosi visų Europos Sąjungos ir Lietuvos Respublikos teisės aktų reikalavimų dėl asmens duomenų apsaugos.

10.6. Šalys susirašinėja lietuvių kalba. Visi Šalių rašytiniai pranešimai ar prašymai, kuriuos Šalys gali pateikti pagal Pirkimo sutartį, bus laikomi galiojančiais ir įteiktais tinkamai, jeigu asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu, Pirkimo sutartyje nurodytais adresais ar fakso numeriais arba kitais adresais ir fakso numeriais, kuriuos, pateikdama pranešimą nurodė Šalis.

10.7 Jeigu pasikeičia Šalies adresas ir (ar) kiti duomenys, Šalis turi raštu informuoti kitą Šalį ne vėliau kaip per 5 (penkias) darbo dienas nuo šių duomenų pasikeitimo.

10.8 Pirkimo sutartis sudaryta dviem vienodą juridinę galią turinčiais egzemplioriais, po vieną kiekvienai Šaliai.

|  |  |  |
| --- | --- | --- |
| UŽSAKOVAS |  | TIEKĖJAS |
| [Pavadinimas, adresas,  kodas ir PVM mokėtojo kodas]  [A/S sąskaitos Nr.]  [Banko pavadinimas]  [Tel.]  [Faks.]  [El. paštas] |  | [Pavadinimas, adresas,  kodas ir PVM mokėtojo kodas]  [A/S sąskaitos Nr.]  [Banko pavadinimas]  [Tel.]  [Faks.]  [El. paštas] |
| Už Pirkimo sutarties vykdymą atsakingas asmuo/asmenys:  [Vardas, pavardė, pareigos]  [Tel.] |  | Atsakingas asmuo/asmenys:  [Vardas, pavardė, pareigos]  [Tel.] |
| Už sutarties ir pakeitimų paskelbimą atsakingas asmuo:  [Vardas, pavardė, pareigos]  [Tel.]  Atstovaujantis asmuo |  | Atstovaujantis asmuo |
| Vardas, Pavardė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Vardas, Pavardė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Pareigos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Pareigos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Data:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Data:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Pirkimo sutarties [CPO LT pirkimo numeris] priedas**

**1. PREKĖ**

**1 lentelė**

|  |  |  |  |  |  |  |  |
| --- | --- | --- | --- | --- | --- | --- | --- |
| **Prekės tarifas** | **Minimalus Prekės kiekis, (kWh)**  **(Preliminarus prekės kiekis –[%])** | **Preliminarus**  **Prekės kiekis\***  **(kWh)** | **Maksimalus Prekės kiekis\*, (kWh)**  **(Preliminarus Prekės kiekis+[%])** | **Prekės kaina be akcizo ir be PVM** | **Akcizas** | **Prekės kaina, įskaitant akcizą be PVM** | **Prekės kaina, įskaitant akcizą ir PVM** |
| 1 | 2 | 3 | 4 | 5 | 6 | 7 | 8 |
| [UŽSAKOVO nurodytas tarifas] | [Preliminarus Prekės kiekis atėmus UŽSAKOVO nurodytą Prekės kiekį procentais] | [Užsakovo nurodytas preliminarus Prekės kiekis] | [Preliminarus Prekės kiekis pridėjus UŽSAKOVO nurodytą Prekės kiekį procentais] | [Įkainis už 1 kWh Prekės] | [Konkrečiam UŽSAKOVUI taikytinas Prekės akcizas  už 1 kWh Prekės] | [Įkainis už 1 kWh Prekės] | [Įkainis už 1 kWh Prekės] |
| [...] |  |  | [...] | [...] | [...] | [...] | [...] |
| Pradinė pirkimo sutarties vertė, Eur su akcizu be PVM: | | | | | [Tiekėjo pasiūlymo kaina] | |  |

**\*** UŽSAKOVAS Pirkimo sutarties galiojimo laikotarpiu neįsipareigoja nupirkti viso (-ų) Pirkimo sutarties priedo lentelės 3 ir 4 stulpeliuose nurodyto (-ų) Prekės kiekio (-ių).]

**2. [Elektroniniame kataloge UŽSAKOVO nurodyti duomenys apie objektus, į kuriuos tiekiama Prekė]**

**3. [Tiekiama Prekė turi būti pagaminta iš Atsinaujinančių išteklių energijos.]** (*taikoma UŽSAKOVUI nurodžius užsakyme kad perkama Prekė, pagaminta iš Atsinaujinančių išteklių energijos*)

**4. [Užsakovas yra Gaminantis vartotojas, įrengtos elektrinės galia ... kw.]** (*taikoma UŽSAKOVUI nurodžius kad jis yra Gaminantis vartotojas*).

|  |  |  |
| --- | --- | --- |
| UŽSAKOVAS |  | TIEKĖJAS |
| [Pavadinimas, adresas,  kodas ir PVM mokėtojo kodas]  [A/S sąskaitos Nr.]  [Banko pavadinimas]  [Tel.]  [Faks.]  [El. paštas] |  | [Pavadinimas, adresas,  kodas ir PVM mokėtojo kodas  [A/S sąskaitos Nr.]  [Banko pavadinimas]  [Tel.]  [Faks.]  [El. paštas] |
|  |  |  |
|  |  |  |
|  |  |  |
|  |  |  |
|  |  |  |
|  |  |  |